Riikka Venäläisestä tulee Ylen toinen päätoimittaja. Venäläinen aloittaa Ylen Uutis- ja ajankohtaistoiminnan päätoimittajana 9. tammikuuta. Venäläinen vastaa uutisten kokonaisuuden journalistisesta suunnittelusta ja päivittäisjohtamisesta, Yle tiedotti keskiviikkona.

Demokraatti.fi/STT

Uutis- ja ajankohtaistoiminnan vastaavana päätoimittajana jatkaa Atte Jääskeläinen. Venäläisen nimitys on osa yhtiön uutis- ja ajankohtaistoiminnan uudistusta. Venäläisen tehtävää ja nimikettä on täsmennetty perjantaista, jolloin uudistus julkistettiin.

– Riikka Venäläisen nimityksellä selkeytetään Uutis- ja ajankohtaistoiminnan journalistista johtamista, sanoo Jääskeläinen tiedotteessa.

Viime perjantaina Yle tiedotti: Uutis- ja ajankohtaistoiminnan päivittäisestä johtamisesta vastaavaksi päälliköksi nimitetään nykyinen yhteiskuntatoimituksen päällikkö Riikka Venäläinen. Silloin yhtiö kertoi yksinkertaistavansa uutis- ja ajankohtaistoimintansa organisaatiota.